MARCO+PANTANI



**__MARCO PANTANI__**
Marco Pantani 1970ko urtarrilaren 13an jaio zen txirrindulari Italiarra izan zen. "Il Pirata" ezizenez ere ezagutzen da, bere buru kaskamotzean eramaten zuen zapiarengatik jarria. //Carrera// taldean ibili zen. Bere lehen Tour-ean, 1994.urtean, hirugarren postuan geratu zen azken sailkapenean. Milan-Turin karrerako hasieran auto batekin talka egin eta honek hanka batean haustura bat eragin zion. Horregatik, txirrindularitzatik kanpo egon zen urte batzuetan.  1997an, bere haustura larritik indarberrituta, txapelketara bueltatu zen, baina Giroan parte hartzen ari zela katu batekin gurutzatu eta erori ondoren, lasterketatik erretiratu behar izan zuen. Urte bereko Tour-ean mailot horiarengatik gogor lehiatu zen, eta hirugarren postua lortu zuen.  Hurrengo urtean, 1998an, Ullrich garaitzea lortu zuen mendi-etapa batean helmugara bera baino 7 minutu lehenago iristean. Ullrich aurreko etapetan galdutako denbora berreskuratzen saiatu zen, baina ez zuen lortu eta Pantani bihurtu zen Parisen mailot horia janzten lehen Italiarra, Felice Gimondi-ren (1965) ondoren. Urte askotan Tourra Indurain, Ullrich edo Bjarne Riis bezalako erlojupeko espezialistek irabazi zutenez, bere lorpena nabarmena izan zen.

Urte berean mendi-etapaz beteriko Giro bat irabazi zuen eta hauetako bi etapa irabaziz Alex Zülle eta Pavel Tonkov bezalako txirrindulariak garaitu zituen.  1999ko Giroan, lau etapa irabazita eta karrerako irabazlea izanda, deskalifikatu egin zuten bere odolean hematokrito maila altuak aurkitzean. Honek EPO edo Eritropoyetinaz dopatu zela esan nahi zuen, nahiz eta argi eta garbi ez frogatu.  2000.urteko Tour-ean irabazteko aukerarik gabe lehiatu zen arren, bere mendian lehiatzeko kalitatea erakutsi zuen. Mont Ventoux-eko igoeran Lance Amstrongek irabazi zuen, baina honek Pantaniri eman zion garaipena beraien arteko harreman txarrak ahaztuta. Hala ere, Pantanik ez zion garaipena eskertu. Hau izan zen Pantaniren azkenaurreko garaipena handik aurrera txirrindura oso gutxitan igo baitzen.  Berak beti ezeztutako doping kasuengatik salatua izan arren, bere ospea ez zen ahuldu bere garaipen harrigarriei esker. Bere generazioko eskalatzaile hoberena dela esaten da 1998an lortutako Frantziako Tour eta Italiako Giroko garaipenei esker.  2004ko otsailaren 14an Riminiko (Italiako herri bateko) hotel bateko logela batean hilda aurkitu zuten. Bere buruaz beste egin zuelako susmoa, logelan depresioaren aurkako botika kaxa hutsak eta botika hasiak aurkituak izan arren, baztertua izan zen, baina ez guztiz kontrajarria, Marco Pantanik krisi depresibo bat igarotzen ari zelako. Autopsiak bihotza gelditu zitzaiola eman zuen biriketako eta garuneko edema baten ondorioz. Martxoaren 19an informe ofizialak Pantani kokainaren gehiegizko dosiaren ondorioz hil zela baieztatu zuen. Pantaniren lagunek eta ingurukoek bakarrik zekiten bere kokainaren adikzioari buruz eta 2008an bere amak azaldu du bere semearen heriotzaren bertsioa. 

Amaia Morales